Pozemkové spoločenstvo lesov v  Ľubovci, Ľubovec č. 93, 082 42 Bzenov

**Z á p i s n i c a**

**zo zhromaždenia Pozemkového spoločenstva lesov v Ľubovci za rok 2018**

**konaného dňa 31. 03. 2019 .**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prítomní: - podľa prezenčnej listiny

**PROGRAM :**

1. Prezentácia účastníkov od 14.oo hod. do 15.59 hod.
2. Privítanie a úvod /organizačné otázky/
3. Informácia overovateľa
4. Voľba návrhovej a overovateľa zápisnice zo zhromaždenia
5. Správa o činnosti dozornej rady spoločenstva
6. Správa o činnosti výboru spoločenstva
7. Správa o hospodárení spoločenstva a plnení rozpočtu
8. Prejednanie a schválenie účtovnej závierky za rok 2018 a návrh na vysporiadanie výnosov z výsledkov hospodárenia v roku 2018
9. Prejednanie a schválenie zmluvy o spoločenstve v zmysle novely zákona č. 110/2018 Z. z. o pozemkových spoločenstvách
10. Vystúpenie OLH p. Ing. Paločka so správou za rok 2018 a návrhom plánu OLH na rok 2019
11. Návrh rozpočtu na rok 2019
12. Diskusia - Rôzne (zosúladenie zmluvy o založení spoločenstva s novelou zákona o pozemkových spoločenstvách, ochrana osobných údajov, zákon o dreve, žiadosti a informácie).
13. Prejednanie a schválenie uznesenia zo zhromaždenia
14. Z á v e r.

**K bodu 1 - 2/**

Zasadnutie zhromaždenia za rok 2018 (ďalej len zhromaždenia) otvoril predseda výboru p. Ing. Dušan Timko, ktorý privítal prítomných členov a odborného lesného hospodára p. Ing. Antona Paločka a odovzdal vedenie zhromaždenia predsedajúcemu p. Mgr. Kolesárovi.

**K bodu 3/**

Pred schválením programu zhromaždenia p. Marton prečítal správu overovateľa, v ktorej konštatoval, že v prezenčnej listine je podpísaných 95 podielnikov a podielnikov majúcich splnomocnenie na zastupovanie počas zhromaždenia s veľkosťou podielov 249 272,35 m2 čo predstavuje 54,37 % účasť. Zároveň uviedol, že pozvaní zástupcovia Slovenského pozemkového fondu (ďalej len SPF) rokovania zhromaždenia sa nezúčastňujú. Na základe toho skonštatoval, že zhromaždenie je uznášania schopné.

**K bodu 4/**

Za overovateľa zápisnice bol zvolený p. Imrich Boroš.

Za členov návrhovej komisie boli schválení pp. František Marton, Ján Guman a Ing. Jozef Suchovič.

**K bodu 5**

Správu dozornej rady od posledného zhromaždenia predniesol p. Marton. K správe členovia nemali pripomienky. Skonštatoval , že prejednali ročnú účtovnú závierku za rok 2018, návrh na vysporiadanie  výsledkov hospodárenia za rok 2018, prekontrolovali finančné doklady a odporúčajú zhromaždeniu tieto schváliť. Nezaznamenali žiadne podnety alebo sťažnosti na činnosť výboru PS lesov, resp. na členov Spoločenstva.

**K bodu 6**

Správu o činnosti výboru PS lesov od posledného RVZ predseda p. Ing. Timko. Uviedol, že výbor v roku 2018 zasadal celkom 5-krát. Dve zasadnutia výboru boli uskutočnené pred zasadnutím zhromaždenia za rok 2017. Tieto súviseli s prípravou zhromaždenia členov a ostatné v priebehu roka 2017. V novom zložení výbor začal pracovať od 10. 02. 2018, kde boli rozdelené úlohy, preberanie funkcii a agend a pod. Na týchto zasadnutiach sa výbor zameral na splnenie záverov zhromaždenia z roku 2017 a Ročného plánu činnosti OLH na rok 2018 s dôrazom na zabezpečenie plnenia Programu starostlivosti o lesy na obdobie rokov 2014 – 2023. Zároveň sa zaoberal novými predpismi a nariadeniami EP k agende GDPR (ochrana osobných údajov), zákonom o ochrane lesa a hlavne novelizáciou zmluvy v zmysle zákona č. 110/2018 Z. z. o pozemkových spoločenstvách a pokynov OU Prešov PaLO.

V oblasti lesohospodárskej činnosti boli dosiahnuté dobré výsledky, napr. v roku 2018 bolo vyťažených celkom 133.68 m3. Za odpredané drevo fa M-D-J z Košíc boli získané tržby 7287,67 €, čo je v priemer takmer 55 €/m3. Za ťažobné práce bolo uhradených p. Emilovi Jurkovi 1470,48 €.

Za činnosť v oblasti ťažby, v oblasti zalesňovania a pestovateľskej činnosti za čo poďakoval členom výboru spoločenstva, OLH p. Ing. Paločkovi a členov spoločenstva, ktorí sa na týchto činnostiach podieľali.

V závere správy uviedol, že 23. 03. 2019 sa vzdal funkcie člena výboru p. Martin Štofan s čím sa bude výbor zaoberať po ukončení zhromaždenia..

**K bodu 7/**

Správu o výsledkochfinančného hospodárenia za rok 2018 predniesla externá ekonómka p. Darina Komárová.

**K bodu 8/**

P. Komárová predniesla návrh na prejednanie a schválenie ročnej účtovnej závierky za rok 2018 s prílohami, t.j. súvaha a výkaz ziskov a stráv. Ročná účtovnú závierku bola prejednaná a bez pripomienok samostatne schválená všetkými prítomnými členmi. Hlasovania sa nezdržal žiaden člen, proti nebol nikto.

Tak tiež predniesla návrh výboru Spoločenstva na vysporiadanie výsledkov hospodárenia za rok 2018. K prednesenému návrhu neboli pripomienky. Návrhy na zmenu alebo doplnenie neodzneli. Samostatným hlasovaním bol schválený všetkými prítomnými členmi. Hlasovania sa nezdržal a ani  proti nebol nikto.

**K bodu 9/** Predseda výboru spoločenstva p. Ing. Timko oboznámil prítomných s pokynom OÚ Prešov, PaLO v súvislosti s novelizáciou zákona č. 97/2013 Z. z. zákonom č. 110/2018 Z. z. o pozemkových spoločenstvách a s návrhom novelizovanej zmluvy o spoločenstve. Zároveň ich oboznámil s povinnostiami spoločenstva vo vzťahu k SPF. V diskusii k zmluve neboli pripomienky alebo návrhy na doplnenie a  v samostatnom hlasovaní bola schválená všetkými prítomnými členmi.

**K bodu 10/**

Predsedajúci zhromaždenia Spoločenstva p. Mgr. Kolesár požiadal p. Ing. Antona Paločka, OLH o prednesenie správy a Ročného plánu činnosti pre rok 2019. P. Ing. Paločko. Uviedol, že úlohy sú plnené podľa plánu OLH a nový plán pre rok 2019 predložil výboru na zhromaždení. Vo svojom vystúpení zhodnotil ťažbu dreva, zalesňovanie a ostatnú pestovateľkú činnosť.

Z predpísanej ťažobnej možnosti na roky 2014 - 2023 (3519 m3) bolo k 31. 12. 2018 od evidovaných cca 1060 m3 drevnej hmoty.

V období trvania PSL 2014 - 2023 je predpísané zalesňovanie plynúce z ťažby a to spôsobom prirodzeného zmladenia na cca 4,66 ha a cca na 1,89 ha ma byť zalesnenie dubom, sosnou, smrekom a javorom. Staré úlohy PSoL nepredpisuje. Šetrnou ťažbou a správnou prípravou plochy došlo k obnove lesa aj prirodzeným zmladením, bez nákladov spoločenstva. Pri sledovaní stavu MLP a hlavne poškodzovania zverou k 30. 7. 2019 , ktoré sú pomerne značné. Nevylúčil ani opakované zalesňovanie dubom a borovicou s následnou ochranou proti zveri.

Ostatná pestovná činnosť :je priamo predpísaná vo forme prečistky a príprava pôdy pre prirodzenú obnovu lesa. Bude potrebné dokončiť údržby, rekonštrukcie a sanácie prístupových ciest a vytýčených hraníc pozemkov spoločenstva.

Spoluprácu s výborom OLH hodnotil pozivítne. Je prizývaný na zasadnutia výboru, kde je riešená problematika bezprostredne súvisiaca s činnosťou OLH.

V závere požiadal o ešte aktívnejší prístup k plneniu úloh spoločenstva v rámci brigádnickej činnosti, preto že problémov a povinnosti PS stále pribúda. Tak tiež u viedol, že kto ma nejaké otázky alebo nejasnosti je pripravený odpovedať.

Poďakoval členom výboru za spoluprácu za spoluprácu. Uviedol, že praje si, aby aktívna práca a spolupráca kontinuálne pokračovala v záujme riadnej starostlivosti o našu spoločnú nehnuteľnosť.

**K bodu 11/**

P. Komárová predniesla návrh rozpočtu na rok 2019. Návrh bol prejednaný bez pripomienok alebo návrhov na doplnenie.

**K bodu 12/**

V rámci diskusií nevystúpil žiaden člen s konkrétnymi podnetmi ale návrhmi. P. Ing. Timko sa zmienil o problémoch pri plnení funkcii predsedu z hľadiska  dochádzky, nákladoch na cestovanie a pod. P. Marton sa vrátil k zmluve a rozviedol spôsob vyplácania podielov a úhrady strát.

**K bodu 13/**

Predseda návrhovej komisie p. Marton prečíta návrh na uznesenie. Po jeho prejednaní bol jednomyseľne schválený. Hlasovania sa nezdržali žiadni členovia a nikto nebol proti.

**K bodu 14/ Záver**

Predseda výboru spoločenstva p. Ing. Timko skonštatoval, že program zhromaždenia bol vyčerpaný a požiadal členov o zvýšený záujem a o dianie v Spoločenstve. Poďakoval prítomným za účasť, poželal pevné zdravie a veľa úspechov.

Zapísal: Mgr. Kolesár Marek

Overovateľ zápisnice Predseda výboru spoločenstva

Imrich Boroš, v. r. Ing. Dušan Timko, v. r.